LDA ने 100 करोड़ रुपए कीमत की 12 बीघा जमीन से अवैध कब्जा हटवाया, मुकदमा दर्ज करने का निर्देश
लखनऊ विकास प्राधिकरण के उपाध्यक्ष अभिषेक प्रकाश के आदेश पर शनिवार को अवैध कब्जे को लेकर बड़ी कार्रवाई की गई। लखनऊ विकास प्राधिकरण (एलडीए) की 100 करोड़ की जमीन से अवैध कब्जा हटाया गया।
लखनऊ। लखनऊ विकास प्राधिकरण के उपाध्यक्ष अभिषेक प्रकाश के आदेश पर शनिवार को अवैध कब्जे को लेकर बड़ी कार्रवाई की गई। लखनऊ विकास प्राधिकरण (एलडीए) की 100 करोड़ की जमीन से अवैध कब्जा हटाया गया। ऐशबाग के भदेवां में प्राधिकरण ने नजूल की 12 बीघा जमीन खाली करवाई। शनिवार को लखनऊ विकास प्राधिकरण (एलडीए) और पुलिस की संयुक्त टीम ने कार्रवाई करते हुए उक्त जमीन से अवैध कब्जा हटवाया। बताया जा रहा है कि यहां रईस अहमद नाम का व्यक्ति अवैध रूप से कबाड़ी लोगों को बसाए हुए था। रईस यहां रहने वालों से पैसे भी लेता था। एलडीए अब इस मामले में रईस के खिलाफ मुकदमा भी दर्ज करवाएगा। 